Na temelju članka 35.stavka 1.točke 4. i članka 53. Stavka 3.Zakona o lokalnoj i područnoj (regionalnoj) samoupravi (NN 33/01, 60/01-vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 18. Statuta Općine Jelenje (Službene novine PGŽ broj 33/09, 13/13, 6/16 i 17/17 i Službene novine Općine Jelenje 5/18, 11/18-pročišćeni tekst, 29/20), Općinsko vijeće Općine Jelenje na 28. sjednici održanoj 04.3.2021.  donijelo je
O D L U K U 
Izmjeni i dopuni Odluke o ustrojstvu i djelokrugu 
Jedinstvenog upravnog odjela 
Općine Jelenje
 Članak 1. 
U članku 3. riječi  „Općina Jelenje“ zamjenjuju se riječju „Dražice“
Članak 3.

Jedinstveni upravni odjel smješten je u zgradi sjedišta Općine Jelenje. 

Na zgradi u kojoj je smješten Jedinstveni upravni odjel Općine Jelenje mora biti istaknuta ploča koja sadrži grb Republike Hrvatske, naziv; Republika Hrvatska, Primorsko-goranska županija, Općina Jelenje Dražice te naziv upravnog tijela – Jedinstveni upravni odjel Općine Jelenje. 

Članak 2. 

U članku 7.  brišu se riječi „ako posebnim zakonom nije drukčije propisano“. 

Članak 7. 

Jedinstveni upravni odjel u svom djelokrugu neposredno izvršava provođenje općih akata Općinskog vijeća Općine te poduzima radnje i predlaže mjere za provedbu istih. 

Jedinstveni upravni odjel u izvršavanju općih akata Općinskog vijeća donosi pojedinačne akte kojima rješava o pravima, obvezama i pravnim interesima fizičkih i pravnih osoba. 

Na postupak donošenja akata iz stavka 2. ovoga članka shodno se primjenjuju odredbe Zakona o općem upravnom postupku, ako posebnim zakonom nije drukčije propisano. 

Članak 3. 

U članku 10.  brišu se riječi  „ , a za zakonito i pravovremeno obavljanje poslova odgovoran je općinskom načelniku“.

Članak 10.

Jedinstveni upravni odjel je samostalan u obavljanju poslova iz svojeg djelokruga, a za zakonito i pravovremeno obavljanje poslova odgovoran je općinskom načelniku. 

Općinski načelnik usmjerava djelovanje Jedinstvenog upravnog odjela u obavljanju poslova iz njegovoga samoupravnog djelokruga te nadzire njegov rad. 

Članak 4.
U članku 12. brišu se riječi „i to naročito:“
Članak 12.

Jedinstveni upravni odjel obavlja upravne i stručne poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to naročito:. 
Članak 5. 
U članku 13. riječi „ Odluka o ustrojstvu Jedinstvenog upravnog odjela Općine Jelenje“ zamjenjuju se riječima: „Pravilnik o unutarnjem redu Jedinstvenog upravnog odjela
Općine Jelenje“
Članak 13.

Danom stupanja na snagu ove Odluke prestaje važiti Odluka o ustrojstvu Jedinstvenog upravnog odjela Općine Jelenje „Pravilnik o unutarnjem redu Jedinstvenog upravnog odjela Općine Jelenje“  “Službene novine Primorsko-goranske županije br.25/13.

Članak 6. 
Ova Odluka stupa na snagu osmog dana od dana objave u »Službenim novinama Općine Jelenje«.

U Dražicama, 04.3.2021. 

